Artemi Panarin

**Artemi Sergejevitš Panarin** (; s. 30. lokakuuta 1991 Korkino, Venäjän SFNT, Neuvostoliitto) on venäläinen jääkiekkoilija, joka pelaa NHL-joukkue Los Angeles Kingsissä. Hän on pelipaikaltaan vasen laitahyökkääjä. Panarin laukoo oikealta.

## Ura
### Seuraura
#### KHL 2008–2015
Panarin debytoi Vitjaz Podolskin KHL-joukkueessa jo 17-vuotiaana kaudella 2008–2009, jolloin hän pelasi siellä viisi runkosarjaottelua tehden yhden syöttöpisteen. Suurimman osan kaudestaan hän pelasi kuitenkin seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa. Kaudella 2009–2010 Panarin pelasi KHL:ssä 20 runkosarjaottelua tehopistein 1+8=9. Hän pelasi suurimman osan kaudestaan MHL-joukkue Russkije Vitjazissa, jonka sisäisen tehotilaston voiton Panarin jakoi Aleksandr Vasiljevin kanssa lukemalla +19.

Kaudella 2010–2011 Panarin teki KHL:ssä 40 runkosarjaottelussa tehot 5+16=21. Hän pelasi myös 13 MHL-ottelua Russkije Vitjazissa, jonka sisäisen tehotilaston Panarin voitti lukemalla +15. Kaudella 2011–2012 hän nousi Vitjazin KHL-joukkueen varakapteeniksi. Panarin oli joukkueen paras syöttäjä ja toiseksi paras pistemies Mihail Anisinin jälkeen tehoilla 12+14=26, vaikka hän siirtyikin tammikuussa 2012 loppukaudeksi Ak Bars Kazaniin. Panarin palasi kaudeksi 2012–2013 Vitjaziin, jonka kolmanneksi paras maalintekijä hän oli 11 osumallaan. Panarinin osoite vaihtui kuitenkin taas kesken kauden, tammikuussa 2013, kun hän siirtyi SKA Pietariin vaihdossa seuraavan kesän viidennen kierroksen . 

Kaudella 2013–2014 Panarin oli Pietarin paras maalintekijä ja hän jakoi joukkueen sisäisen pistepörssin voiton Ilja Kovaltšukin kanssa tehoilla 20+20=40. Panarin sijoittui KHL:n maalipörssissä yhdeksänneksi. Kaudella 2014–2015 hän oli Pietarin paras pistemies ja maalintekijä tehoilla 26+36=62, joilla Panarin jakoi KHL:n pistepörssin neljännen sijan TsSKA Moskovan Stéphane Da Costan kanssa. Maalipörssissä hän sijoittui viidenneksi. Panarin jakoi myös kevään 2015 pudotuspelien syöttöpörssin voiton joukkuetoverinsa Vadim Šipatšovin kanssa 15 syöttöpisteellään. Hän voitti kauden päätteeksi Gagarin Cupin ja valittiin KHL:n ensimmäiseen tähdistökentälliseen. Panarin pelasi kauden aikana myös ssa ja hänet valittiin liigan lokakuun 2014 kuukauden hyökkääjäksi.

#### NHL 2015–
Huhtikuussa 2015  Panarin teki kaksivuotisen tulokassopimuksen Chicago Blackhawksin kanssa. Hän otti harjoitusleirin päätteeksi paikan joukkueen NHL-kokoonpanosta ja teki NHL-debyyttinsä kauden 2015–2016 avauskierroksella 7. lokakuuta 2015 New York Rangersia vastaan. Panarin sai ottelussa jääaikaa 16.50 minuuttia ja hän teki myös uransa avausmaalin. Panarin valittiin ottelun kolmostähdeksi. Panarin teki ensimmäisellä NHL-kaudellaan 30 maalia ja antoi 47 maaliin johtanutta syöttöä.

Kesäkuussa 2017 Panarin kaupattiin Columbus Blue Jacketsiin yhdessä Tyler Motten ja vuoden 2017 kuudennen kierroksen varausvuoron kanssa vaihdossa Brandon Saadiin, Anton Forsbergiin ja vuoden 2018 viidennen kierroksen varausvuoroon. Panarin ilmoitti kauden  aikana, ettei tee jatkosopimusta Blue Jacketsin kanssa. Hän teki kaudella 28 maalia ja antoi 59 maalin johtanutta syöttöä.

Heinäkuussa 2019 Panarin solmi seitsemän vuoden mittaisen sopimuksen New York Rangersin kanssa. Sopimuksen arvo oli 11 miljoonaa dollaria kaudelta. Tammikuussa 2020 Panarin valittiin ensimmäisen kerran urallaan NHL tähdistöotteluun. Panarinin viimeisenä sopimusvuotena, kaudella , Rangersin GM Chris Drury ilmoitti, ettei seura aio tarjota hänelle jatkosopimusta, johon Panarin suhtautui myönteisesti. 

4. helmikuuta 2026 Panarin kaupattiin Los Angeles Kingsiin, josta Rangersiin siirtyi vaihdossa hyökkääjä Liam Greentree ja vuoden 2026 ehdollinen kolmannen kierroksen varausvuoro. Jos Kings etenee keväällä 2026 pudotuspelien toiselle kierrokselle, varausvuoro korottuu toiselle kierrokselle, ja jos se voittaa myös toisen pudotuspelikierroksen, mukaan lisätään vuoden 2028 neljännen kierroksen vuoro. Kaupan jälkeen Panarin solmi Kingsin kanssa kaksivuotisen ja yhteensä 22 miljoonan dollarin arvoisen jatkosopimuksen.

### Maajoukkueura

Panarin edusti Venäjää maailmanmestaruuskilpailuissa vuonna 2015, jolloin hän saavutti hopeaa ja valittiin joukkueensa top-3-pelaajaksi. Vuoden 2017 kisoissa hän voitti turnauksen pistepörssin tehoilla 4+13=17 ja valittiin tähdistökentälliseen. Hän pelasi myös alle 20-vuotiaiden maailmanmestaruuskilpailuissa vuonna 2011, jolloin Panarin voitti maailmanmestaruuden. Hän teki turnauksen finaaliottelussa 5. tammikuuta 2011 Kanadaa vastaan kaksi maalia, joista toinen jäi Venäjän 3–5-voittoon päättyneessä ottelussa mestaruuden ratkaisseeksi maaliksi.

## Yksityiselämä
Panarin kihlautui toukokuussa 2019 tšekkiläisen valokuvamalli Alisa Znarokin kanssa. He tapasivat vuoden 2015 Tšekin maailmanmestaruuskisoissa Artemin pelatessa Venäjän joukkueessa.

## Tilastot

## Lähteet
*
*

### Viitteet